open-index/open-wikipedia-markdown huggingface dataset:
Helinä Svensson-Timari

**Olga Helinä Svensson-Timari** (4. maaliskuuta 1889 Jokioinen &ndash; 3. toukokuuta 1958) oli suomalainen lausuja ja näyttelijä.

## Elämä ja ura

Helinä Svensson-Timarin vanhemmat olivat Samuli Tiensuu ja Ulrika Syrjänen. Hän kävi Forssan yhteiskoulua, josta jatkoi Helsingin Suomalaiseen jatko-opistoon ja edelleen Suomen Kansallisteatterin oppilaskouluun, josta hän valmistui 1912. Ennen vuotta 1918 Svensson-Timari oli mukana useilla Aarne Orjatsalon teatterikiertueilla. Sen jälkeen hän teki lukuisia omia kiertueita. Svensson-Timarin pääasiallinen elämäntyö oli esiintyminen lausuntataiteilijana ja lausunnan opettaminen. Ensimmäisen lausuntailtansa hän piti 1913 Turussa, ja 1914 seurasi esiintyminen Helsingissä. Svensson-Timari oli ensimmäisiä julkisten lausuntailtojen pitäjiä Suomessa, hänen alkuaikojen ohjelmistoonsa kuuluivat muun muassa Maria Jotunin novellit ja L. Onervan runot. Hän toimitti vuonna 1929 *Lausunta-ohjelmistoa* -kirjan, johon on koottu useiden suomalaisten runoilijoiden kirjoittamia tai suomentamia runoja. Hänen oppilaitaan oli muun muassa Ella Eronen. Svensson-Timarin tulkinnoista ikimuistoisimpiin lukeutuu hänen lausumansa Katri Valan *Kukkiva maa*. Svensson-Timarin lausuntailtojen ohjelmistoon kuului muun muassa Raamattua, Dmitri Mereshkovskin historiallisia näkyjä, Lafcadio Hearnin japanilaisia novelleja, Rudyard Kiplingin balladeja ja Edgar Lee Mastersin hautakirjoituksia sekä Eino Leinon, Larin-Kyöstin, Edith Södergranin, Uuno Kailaan ja Katri Valan runoja. Vuonna 1953 hän sai Suomen Kulttuurirahaston kunniapalkintona 200&nbsp;000&nbsp;markkaa.

Puhenäytelmän saralla Helinä Svensson-Timarin töitä olivat muun muassa *Antigonen* ja *Singoallan* nimiosat, *[[Daniel Hjort (näytelmä)|Daniel Hjortin]]* Katri sekä *[[Elinan surma]]n* Kirsti. Edelleen hänen roolisuorituksiaan olivat *[[Loppiaisaatto|Loppiaisaaton]]* Viola ja *Tituksen* Berenike. Svensson-Timari näytteli kahdessa mykkä- ja kolmessa äänielokuvassa. Esimerkiksi elokuvassa *[[Helsingin kuuluisin liikemies]]* hän näytteli päähenkilön vaimoa Neilikkaa.

Jokioisten Pellilässä Tiensuun torpan paikalla paljastettiin Svensson-Timarin muistomerkki 3. toukokuuta 1998.

## Filmografia

* Salainen perintömääräys  (1914, nimellä Helinä Svensson)
* Rikosten runtelema (1915, nimellä Helinä Svensson)
* Helsingin kuuluisin liikemies (1934)
* Sellaisena kuin sinä minut halusit (1944)
* Tanssi yli hautojen (1950)

## Lähteet

* *Kotimaisia näyttämötaiteilijoita sanoin ja kuvin*, Kustannusliike Opas, Viipuri, 1930.
* Suomenlausujainliitto .
* 

### Viitteet
Tutki-Kokeile-Kehitä

**Tutki-Kokeile-Kehitä** oli  alle 21-vuotiaille suunnattu tiedekilpailu. Kilpailussa oli esiopetussarja, 3.–9. luokkalaisten sarja sekä muiden alle 21-vuotiaiden sarja. Tarkoituksena oli innostaa nuoria luonnontieteiden ja tekniikan harrastamiseen. Kilpailun järjestäminen päättyi vuonna 2024, minkä jälkeen tilalle tuli Kipinä-kilpailu.

Kilpailussa jaettiin palkintoina noin 10 000 euroa vuosittain sekä ohjaajapalkintoja. Vuodesta 1993 valittiin samalla Suomen edustajat Euroopan unionin *Young Scientist* -kilpailuun sekä muihin eurooppalaisiin tiedekilpailuihin. Kukin kilpailutyö arvioitiin ja kilpailijat saivat työstä kirjallisen palautteen.

Tutki-Kokeile-Kehitä-kilpailu järjestettiin ensimmäisen kerran vuonna 1980 ja vuodesta 1993 lähtien se järjestettiin joka vuosi. Toiminnassa oli alusta asti mukana Kerhokeskus, Tekniikan Akateemisten Liitto tuli mukaan vuonna 1992. Ideoita ja esimerkkiä haettiin Saksasta ja Isosta-Britanniasta.

## Kilpailutyöt

Vuosittain osallistui noin 300 nuorta eri puolilta Suomea yli 50 työllä. 
Kilpailutöitä arvioivat eri tieteenalojen asiantuntijat. Patentti- ja rekisterihallitukseen sekä Patenttiasiamiesyhdistykseen pidettiin yhteyttä keksintöjen suojaamiseksi. Kilpailun järjestäjät huolehtivat suojattavissa olevien keksintöjen ensimmäisen hakemuksen patentti- ja rekisterihallitukseen. Oikeudet ideoiden hyödyntämiseen säilyivät kuitenkin keksintöjen tekijöillä. Arvostelussa painotettiin omaperäisyyttä, käytännöllisyyttä, idean tuoreutta sekä raportoinnin tasoa. Raportointi oli merkittävä ja tärkeä osa kilpailutyötä. Tekijän ikä ja koulutustaso otettiin huomioon arvostelussa.

## Lähteet
Nelikko

**Nelikko** on Suomessa ja Ruotsissa aiemmin käytössä ollut tilavuusmitta. Suomessa yksi nelikko oli yksi neljäsosa tynnyriä. Kuivan tavaran mittana yksi tynnyri oli 30 kappaa eli 164,9 litraa, jolloin nelikon suuruudeksi tuli 41,221 litraa. Nesteitä mitattaessa yksi tynnyri oli 48 kannua eli 125,6 litraa, jolloin nelikon suuruudeksi tuli 31,406 litraa.

Vuonna 1739 annetun asetuksen mukaan nelikko oli kuivan tavaran mittana yksi neljäsosa pannia eli yksi kahdeksasosa tynnyriä eli 8,32 litraa. Ruotsissa nelikko oli nesteitä mitattaessa 31,4 litraa ja kuivia tavaroita mitattaessa 1/8 tynnyriä eli 2 ottinkia eli 1/4 pannia eli 4 kappaa, joka litroina oli 18,3.

## Katso myös
* Vanhat suomalaiset mittayksiköt
## Lähteet
* Uusi tietosanakirja, Tietosanakirja oy 1964
* Otavan iso tietosanakirja, Otava 1963
* Nordisk familjebok, Nordisk familjeboks förlags 1908
### Viitteet
Sneek

**Sneek** (friisiksi *Snits*) oli kunta pienen Geeuw-joen varrella Friisinmaan provinssissa Alankomaissa. Pinta-alaa kunnalla oli 34,04 neliökilometriä, josta vettä oli 3,94 km². Asukkaita kunnassa oli 33&nbsp;257 (31.12.2008) ja väestötiheys oli 1&nbsp;105 as./km². Sneekin pormestari oli Arno Brok. Kunnan keskuspaikka oli nimeltään Sneek.

Sneek perustettiin vuonna 1294 Middelzee-merialueen rannalle. Nykyisin Middelzee on kuivattu. Vuonna 1456 Sneek sai kaupunkioikeudet. Sneek on kehittynyt Friisinmaan järvialueen vesiurheilukeskukseksi, varsinkin purjehduksen saralla. Vuonna 2011 Sneek yhdistyi kuntaliitoksessa Bolswardin, Nijefurdin, Wonseradeelin ja Wymbritseradeelin kanssa uudeksi kunnaksi Súdwest-Fryslân.

Sneekin nähtävyyksiin kuuluvat muun muassa Friisinmaan merenkulkumuseo, Waterpoort vuodelta 1613 ja kunnantalo vuodelta 1760.

Sneekin naapurikunnat olivat Wymbritseradiel etelässä, lännessä ja pohjoisessa sekä Boarnsterhim ja Skarsterlân idässä.

## Asutuskeskukset

Sneekin kuntaan kuului neljä virallista asutuskeskusta (). Hollanninkieliset nimet ovat virallisia nimiä. Ainoastaan IJsbrechtumin friisinkielinen nimi Ysbrechtum on virallinen.

Väkiluvut 1. tammikuuta 2004. 

Lähde: CBS

## Lähteet

## Aiheesta muualla

*Virallinen kotisivu
Ko Samui

**Ko Samui** () on Thaimaan kolmanneksi suurin saari (228,7 km**²**) Phuketin ja Koh Changin jälkeen, ja se on suosittu turisti- ja rantalomakohde. Samui sijaitsee Siaminlahdella Surat Thanin provinssissa lähellä Kran kannasta. Saaren keskus on Na Thonin satamakaupunki, jonne on lauttayhteys mantereelta Don Sakista. 

Ko Samui on osa Samuin saaristoa, johon kuuluu pääsaaren lisäksi 60 pienempää saarta, tärkeimpinä Ko Phangan, Ko Tao, Ko Nang Yuan ja Ko Taen. Ko Samuilla on useita hiekkarantoja, kuten itärannikon Lamai ja Chaweng. Saarella on Bangkok Airwaysin omistama lentokenttä, jonne lennetään päivittäin muun muassa Bangkokista.

## Hallinnollinen jako
Vuoteen 2008 saakka Ko Samui oli Surat Thanin provinssiin kuulunut *amphoe*. Kesäkuussa 2008 saarelle myönnettiin itsenäisen kaupungin status (*muang*).

Amphoe Ko Samui jaetaan seitsemään *tamboniin* ja koko saari on yhtenäinen hallinnollinen alue *thesaban muang*. Amphoe käsittää saaren lisäksi Ang Thongin saariston ja muita pienempiä lähisaaria.
Ísleifur Gissurarson

**Ísleifur Gissurarson** (1006 – 5. heinäkuuta 1080) oli islantilainen pappi, josta tuli Islannin ensimmäinen piispa maan omaksuttua kristinuskon.

Hänen vanhempansa olivat Gissur Teitsson Mosfellingarin suvusta ja Þórdís Þóroddsdóttir. Hänen opiskeltuaan Herfordissa Saksassa Bremenin arkkipiispa Adalbert Hampurilainen nimitti hänet Islannin piispaksi vuonna 1056. Hän perusti piispanistuimen kotiseudulleen Skálholtiin ja rakennutti koulun. Yksi hänen oppilaistaan oli Jón Ögmundsson, josta tuli myöhemmin ensimmäinen Hólarin piispa. Ísleifur toimi piispana 24 vuotta, kuolemaansa asti. Hänen vaimonsa oli nimeltään Dalla Þorvaldsdóttir, ja heillä oli kolme poikaa: Þorvaldur, Teitur ja Gissur, josta tuli piispa isänsä kuoleman jälkeen.
Liikevaihtovero

**Liikevaihtovero** (lyhenne **lvv.**) oli Suomessa vuosina 1941–1994 käytössä ollut vero, jota yritykset maksoivat valtiolle tavaroiden ja palvelujen myynnistä ja maahantuonnista. Se oli nykyisen arvonlisäveron edeltäjä. Liikevaihtovero säädettiin aluksi tilapäiseksi, vuoden 1942 alusta lähtien pysyväksi. Ensimmäisen liikevaihtoverolain korvasi toinen liikevaihtoverolaki vuoden 1964 alussa. Alun perin liikevaihtoverolla korvattiin sodan takia romahtaneita tullituloja. Taso oli aluksi 10&nbsp;% ja se nousi vähitellen 18&nbsp;%:iin.

Liikevaihtovero kävi vähitellen monimutkaisuutensa vuoksi hankalaksi ja se korvattiin vuonna 1994 arvonlisäverolla. Syynä oli myös EU:n pyrkimys kohti eri valtioiden verotuksen samankaltaisuutta. Laki arvonlisäverosta tuli voimaan 1. kesäkuuta 1994, jolloin liikevaihtovero samalla lakkautettiin. Arvonlisäveron käyttöönoton yhteydessä tulivat verollisiksi myös ennen verottomat palvelut, kuten parturit, suutarit ja korjaamopalvelut.

## Lähteet

## Aiheesta muualla
* Liikevaihtoverolaki 559/1991
* Liikevaihtoveroasetus
Oulun Elokuvakeskus

**Oulun Elokuvakeskus R.Y.** (**OEK**) on vuonna 1973 perustettu pohjoissuomalainen elokuvan kulttuurijärjestö. Järjestö pyrkii edistämän elokuvataiteen ja elokuvan historian tuntemusta ja tutkimusta, missä tarkoituksessa se tuo maahan 35 mm:n ja 16 mm:n elokuvakopioita.

OEK ylläpitää Oulun Kulttuuritalo Valveella Studio-elokuvateatteria, missä se järjestää myös Kansallisen audiovisuaalisen arkiston (KAVA) paikallisen esityssarjan näytökset. Studio aloitti toimintansa Oulun urheilutaloon rakennetussa 50-paikkaisessa salissa 1979. OEK:lla on KAVA:n jälkeen Suomen laajin elokuva-alan kirjasto ja arkisto, ja se myös julkaisee alan kirjallisuutta. Lisäksi OEK esittää elokuvia päiväkodeissa ja kouluissa, ja järjestää vuosittain ohjaaja- ja asiantuntijavierailuja ja seminaareja. 

Marraskuussa OEK järjestää vuosittaisen Oulun kansainvälisen lasten- ja nuortenelokuvien festivaalin.

Keskuksen toiminnanjohtaja-elokuvasihteeri hoitaa Pohjois-Pohjanmaan alueen 42 kunnan maakunnallista elokuvaneuvontaa. Oulun kaupunki lakkautti oman kunnallisen elokuvatoimensa 1993 ja siirsi tehtävät elokuvakeskukselle, jonka toimintaa kaupunki tukee taloudellisesti.

## Historiaa
Oulun Elokuvakeskus perustettiin vuonna 1973, kun Suomessa käynnistettiin kunnallista elokuvatoimintaa. Se oli ensimmäinen Suomen alueellisista elokuvakeskuksista. Yhdistys syntyi Suomen Elokuva-arkiston (nyk. KAVI) myötävaikutuksella, ja sen toiminta-alueeksi määriteltiin koko Pohjois-Suomi. Ensimmäisten 10 toimintavuoden kuluessa elokuvakeskuksen toimintaan kuului esitystoiminnan lisäksi kirjaston ja arkiston kartuttaminen, 16 mm:n elokuvakopioiden välitys, koulutus ja neuvonta, tapahtumien järjestäminen ja julkaisutoiminta.

Vuonna 1982 valmistuneeseen Oulun kaupunginkirjaston uudisrakennukseen tuli 168-paikkainen elokuvasali, jossa alettiin näyttää kunnallisia elokuvanäytöksiä *Oulun Kirjastokinon* nimellä.

## Lähteet
*Oulun Elokuvakeskus R.Y.
### Viitteet

## Kirjallisuutta
*
Mikko Innanen (urheiluselostaja)

**Mikko Innanen** (s. 1967 Helsinki) on suomalainen urheiluselostaja. Hän on toiminut aiemmin Ylellä ja eri paikallisradioissa radioselostajana, sekä TV-selostajana Eurosportilla, Canal+:lla ja MTV Sportilla. Hän selostaa nykyisen työnantajansa Viasat Urheilun kanavilla Valioliigaa. Aikaisemmin hän on selostanut Canal+:lla myös jääkiekon SM-liigaa ja NHL-otteluita. Mikko Innasen mentorina on toiminut selostajalegenda JP Jalo. Innasen ura alkoi todenteolla kaudella 1993-1994 kaukalon laidan haastattelijana Radio Stadissa Jokereiden kotiotteluiden yhteydessä. Innanen selvisi 2021 sydäninfarktista. Mikko Innanen, 54, sai sydäninfarktin – ”Makasin sohvalla sikiöasennossa” - Ilta-Sanomat

## Lähteet

## Aiheesta muualla

*Mikko Innasen esittely Canal+:n sivuilla
Euro Hockey Tour 2008–2009

**[[Euro Hockey Tour]]in kausi 2008–2009** oli sarjan 13. kausi. Siinä pelaavat Suomen, Venäjän, Ruotsin ja Tšekin miesten jääkiekkomaajoukkueet. Ensimmäinen turnaus marraskuussa on Suomen Karjala-turnaus, joulukuussa Venäjän Channel One Cup, helmikuussa Ruotsin Sweden Hockey Games ja huhtikuussa Tšekin Česká Pojišt'ovna Cup. Suomessa turnaukset televisioi MTV3.

## Kokonaistilanne

## Turnaukset

### Karjala-turnaus (Suomi)

#### Tulokset

#### Tilastot

### Channel One Cup (Venäjä)

#### Tulokset

### Sweden Hockey Games (Ruotsi)

#### Tulokset

### Česká Pojišťovna Cup (Tšekki)

#### Tulokset

## Aiheesta muualla
Hoeilaart

**Hoeilaart** on kunta Vlaams-Brabantin maakunnassa Flanderissa Belgiassa. Kunta kuuluu Halle-Vilvoorden arrondissementtiin. 1. tammikuuta 2008 Hoeilaartissa oli 10&nbsp;244 asukasta ja väestötiheys oli 501 asukasta neliökilometrillä. Pinta-alaa kunnalla on 20,43 km². Kunnan pormestari on Tim Vandenput.

Hoeilaart rajoittuu lännessä Sint-Genesius-Roden kuntaan, pohjoisessa Brysselin pääkaupunkialueeseen, idässä Overijsen kuntaan ja etelässä Brabant Wallonin maakuntaan.

Kunnassa sijaitsevia nähtävyyksiä ovat esimerkiksi Groenendaalin arboretum eli puulajipuisto sekä Jan van Ruusbroecin metsämuseo.

Virallinen kieli Hoeilaartissa, kuten koko Flanderissa, on hollanti. 

## Kuuluisia asukkaita

* Jan van Ruusbroec (1291–1381), mystikko
* Armand Pien, sääennustaja flaamilaisessa televisiossa
* Marc Sleen, taiteilija, sarjakuvantekijä

## Lähteet

## Aiheesta muualla

*Kunnan virallinen kotisivu
Mikko Innanen

**Mikko Innanen** on seuraavien henkilöiden nimi:
*Mikko Innanen, jalkapalloilija
*Mikko Innanen, saksofonisti
*Mikko Innanen, urheiluselostaja
Matti Saari (toimittaja)

**Matti Juhani Saari** (s. 19. huhtikuuta 1950 Tyrvää ) on suomalainen toimittaja, joka on tehnyt pitkän uran aikakauslehtialalla. 

Saari on ollut A-lehdet-kustantamon julkaiseman *[[Apu (lehti)|Apu]]*-lehden päätoimittaja vuosina 1985–1993 sekä jälleen vuodesta 1999 lähtien. Hänen muita tehtäviään samassa konsernissa ovat olleet muun muassa johtoryhmän jäsenyys, A-lehtien julkaisujohtajuus vuosina 2004–2006 ja *[[Katso]]*-lehden päätoimittajuus.

Saari aloitti uransa Liberaalisen Kansanpuolueen *[[Uusi Polttopiste]]* -lehden toimitussihteerinä ja päätoimittajana. Hän on ollut myös *[[Uusi Suomi|Uuden Suomen]]* politiikan toimittaja, *[[Iltalehti|Iltalehden]]* uutispäällikkö ja *[[Tuulilasi (lehti)|Tuulilasin]]* päätoimittaja.

Saaren merkittävimpiä luottamustoimia ovat olleet Aikakauslehtien Päätoimittajat -yhdistyksen puheenjohtajuus vuonna 2004 sekä jäsenyys Julkisen sanan neuvostossa vuodesta 2008.

Saari kirjoitti vuonna 1985 lehden retkikunnasta Pik Lenin -vuorelle Tadžikistanin ja Kirgisian rajalla.

## Lähteet
Rautalammin reitti

**Rautalammin vesireitti** kuuluu Kymijoen vesistöön, aivan sen latvavesiin, ja ulottuu Pielavedelle asti. Vesireitti jakaantuu Pohjois-Savon ja Keski-Suomen alueille, joskin pieni alue ulottuu myös Etelä-Savon puolelle. Keiteleen kanava yhdistää Rautalammin reitin Päijänteeseen. Reitti on kansainvälisesti merkittävä vesireitti, joka on säilynyt pitkälle erämaisena alueena. Sitä onkin kutsuttu myös kansallisvedeksi (vrt. kansallismaisemat). Reitin varrella sijaitsevat Pielaveden, Keiteleen, Tervon, Rautalammin ja Konneveden kirkonkylät.

Rautalammin reitti on todettu yhdeksi valtakunnan arvokkaimmista reittivesistä. Alueena se on suuri, monimuotoinen ja melko luonnontilainen. Veden laatu on hyvä. Reitin vesissä on tavattu 27 luontaisesti lisääntyvää kalalajia.

Reitti on sekä suojelu- että virkistyskäyttöarvoltaan merkittävä. Se kuuluu muun muassa koskiensuojelulailla suojeltuihin vesiin ja erityistä suojelua vaativiin vesistöihin. Lisäksi pohjoismaiden ministerineuvoston luonnonsuojelutyöryhmä on luokitellut reitin suojeltavaksi vesistöksi (Nordiske Vassdragvern og inngrep 1990). 1980-luvun alussa oltiin huolissaan kalanviljelylaitosten vaikutuksista reitin alimman järven Kynsiveden ja koko Rautalammin reitin vedenlaatuun.

Rautalammin reitin vesistöalueelle on luotu veneilyä ja melontaa palveleva satama- ja rantautumispaikkaverkosto. Kansallisvesi soveltuu omatoimiseen melontaan ja pienveneilyyn. Melojalle reitillä on sekä suuria selkiä että jokia ja koskia. Veneilijän kannattaa tarkistaa valitsemansa reitin mitoitus: Kansallisveden kanavien syväys on noin 2,4 metriä ja siltojen alikulkukorkeus noin 5,5 metriä. Veneen voi siirtää "kumikanavaa" eli järjestettyä maakuljetusta käyttäen Pielaveden ja Maaningan välillä Saimaan vesialueelle. 

Rautalammin vesireitti on vanha kulkutie, jota pitkin hämäläiset eränkävijät liikkuivat Savon metsissä jo 1300-luvulla. Alueella on runsaasti kivikautisia asuinpaikkoja. Rautalammilla Hankavedellä on Toussunlinnan kalliomaalaus ja muun muassa Konneveden saarissa on useita lapinraunioita. Kalliomaalauksia on myös Laukaan Saraakalliolla ja Paanalansaaren Uittovuorella. 

Reitin varrella Suonenjoella on Myllykosken kievari ja Vanhamäen toimintakeskus.

## Lähteet

## Aiheesta muualla
* Rautalammin reitti. Pohjois-Savon elinkeino-, liikenne- ja ympäristökeskus.
Uunilinnut (suku)

**Uunilinnut** (*Phylloscopus*) on uunilintujen heimoon kuuluva varpuslintusuku. Aiemmin suku luettiin kuuluvaksi kerttuihin. Uunilintuihin kuuluu BirdLifen mukaan 16 lajia.

Suvun lajit ovat pieniä, vihertäviä tai kellertäviä lintuja. Nokka on ohut ja lyhyehkö. Nokan tyvessä on sukasia, jotka peittävät osittain sieraimet. Siivet ovat pitkät ja pyrstö hieman haarautuva. Eri lajit muistuttavat suuresti toisiaan, ja ovat parhaiten erotettavissa laulun perusteella. Muutamalla lajilla on selvä juova silmäkulmassa ja muutamalla on siivissään vaaleat poikkijuovat.

Useimmat uunilintulajit elävät Aasian vuoristoalueilla ja metsissä. useita lajeja pesii myös Euroopassa ja Afrikassa. Uunilinnut viihtyvät puissa. Ne rakentavat pesänsä kuitenkin maahan tai hyvin lähelle sitä.

## Uunilintuihin (''Phylloscopus'') kuuluvia lajeja
* Iberiantiltaltti *Phylloscopus ibericus*
* Idänvuoritiltaltti *Phylloscopus sindianus*
* Kanariantiltaltti *Phylloscopus canariensis*
* Kiinanuunilintu *Phylloscopus armandii*
* Kivikkouunilintu *Phylloscopus griseolus*
* Kukunorinuunilintu *Phylloscopus occisinensis*
* Mäntyuunilintu *Phylloscopus tytleri*
* Nokiuunilintu *Phylloscopus fuligiventer*
* Pajulintu *Phylloscopus trochilus*
* Pensasuunilintu *Phylloscopus subaffinis*
* Pikkutiltaltti *Phylloscopus neglectus*
* Ruskouunilintu *Phylloscopus fuscatus*
* Siperianuunilintu *Phylloscopus schwarzi*
* Tiltaltti *Phylloscopus collybita*
* Vuoritiltaltti *Phylloscopus lorenzii*
* Ylänköuunilintu *Phylloscopus affinis*

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Phylloscopus (englanniksi)
Heinrich Messner

**Heinrich ”Heini” Messner** (1. syyskuuta 1939 Obernberg am Brenner, Itävalta – 19. lokakuuta 2023) oli itävaltalainen alppihiihtäjä ja kaksinkertainen olympiamitalisti.

Messner saavutti Grenoblen 1968 talviolympialaisten suurpujottelussa pronssia. Kahden laskun yhteisajoissa hän hävisi Jean-Claude Killylle 2,55 sekuntia ja Willy Favrelle 0,33 sekuntia. Syöksylaskussa hän sijoittui neljänneksi 0,71 sekuntia pronssimitalisti Jean-Daniel Dätwylerille hävinneenä. Samojen kisojen alppiyhdistetyssä hän sai MM-pronssia – olympiaohjelmaan laji ei kuulunut. Sapporon 1972 talviolympialaisten syöksylaskussa Messner sai pronssia. Hänen edellään olivat sveitsiläiset Bernhard Russi ja Roland Collombin.

Alppihiihdon maailmancupia kilpailtiin ensimmäisen kerran talvella 1966–1967 ja Messner sijoittui yhteispisteissä toiseksi edellään vain Jean-Claude Killy.

## Lähteet
* 
* 

### Viitteet
Pierre Alphonse Laurent

**Pierre Alphonse Laurent** (18. heinäkuuta 1813 Pariisi, Ranska – 2. syyskuuta 1854 Pariisi) oli ranskalainen matemaatikko, joka keksi Laurentin sarjan. Hänen tuloksensa sisältyi tutkielmaan, jonka hän jätti Académie des Sciencesin kilpailuun vuonna 1843, mutta hän jätti sen myöhässä, eikä tutkielmaa otettu tarkastettavaksi palkintoa varten, vaan se julkaistiin vasta hänen kuoltuaan.

Laurentin vanhemmat olivat Pierre Michael Laurent ja Eleanor Cheshire. 

## Lähteet
Pierre Laurent

**Pierre Laurent** voi viitata seuraaviin henkilöihin:
*Pierre Alphonse Laurent, ranskalainen matemaatikko
*Pierre Laurent (jalkapalloilija), ranskalainen jalkapalloilija
*Pierre Laurent (näyttelijä), ranskalainen näyttelijä
* Pierre Laurent (poliitikko), ranskalainen poliitikko. Euroopan vasemmistopuolueen puheenjohtaja.
Kim Campbell

**Avril Phaedra Douglas "Kim" Campbell** PC, CC, QC, (s. 10. maaliskuuta 1947 Port Alberni) on kanadalainen juristi ja poliitikko. Hän oli Kanadan pääministeri 25. kesäkuuta – 4. marraskuuta 1993. Campbell oli Kanadan ensimmäinen naispuolinen pääministeri.

Campbell syntyi Port Albernissa Brittiläisessä Kolumbiassa. Hän opiskeli University of British Columbiassa valtio-oppia ja vuodesta 1970 London School of Economicsissa. Hän erikoistui sovjetologiaan ja opiskeli venäjää ja matkusti kolme kuukautta Neuvostoliitossa vuonna 1972. Hän jätti kuitenkin tohtoriopintonsa kesken mentyään naimisiin tulevan matemaatikon ja šakkimestari Nathan Divinskyn kanssa. He erosivat 1983.

Campbell opetti valtiotiedettä kuuden vuoden ajan, palasi sitten University of British Columbiaan lukemaan oikeustiedettä. Valmistuttuaan 1983 hän työskenteli juristina Vancouverissa kahden vuoden ajan. Hän oli toisen kerran naimisissa Howard Eddyn kanssa vuodesta 1986 mutta erosi ennen pääministerikauttaan.

Campbell valittiin 1986 Brittiläisen Kolumbian parlamenttiin konservatiivisen British Columbia Social Credit Partyn edustajana. 
Hän erosi siitä pyrkiäkseen 1988 Kanadan parlamenttiin Edistyksellisen konservatiivipuolueen riveistä Vancouverista. Valintansa jälkeen hänestä tuli välittömästi intiaaniasioiden ja pohjoisen alueen kehityksen ministeri Brian Mulroneyn hallituksessa. Vuonna 1990 hänet nimitettiin oikeusministeriksi. Vuoden 1993 hallituksen ministerien kierrätyksessä hänet nimitettiin puolustusministeriksi.

Mulroneyn ilmoitettua eläkkeellejäännistään Campbell voitti Jean Charestin konservatiivipuolueen johtajakilvassa ja nousi pääministeriksi. Kun vaalit järjestettiin syksyllä 1993, alkoi näyttää selvältä, että konservatiivit häviäisivät ne, vaikka Campbell oli henkilökohtaisesti suositumpi kuin liberaalien Jean Chrétien. Konservatiivit julkaisivat sarjan mainoksia, jotka hyökkäsivät suoraan Chrétieniä vastaan ja pilkkasivat hänen kasvovammaansa.
Vaalien tulos oli konservatiiveille murskatappio; puolueen ääniosuus putosi 27 %-yksikköä, ja sen paikkaluku kutistui vuoden 1988 169:stä kahteen. Myös Campbell menetti paikkansa. Tappion jälkeen hän erosi puolueen johdosta.

Campbell luennoi myöhemmin valtio-oppia Harvardissa. Liberaalihallitus nimitti hänet 1996 konsuliksi Los Angelesiin. Hän oli perustamassa Madridin klubia ja toimi sen pääsihteerinä vuosina 2004–2006.

Hän on asunut pianisti- ja säveltäjäavomiehensä Hershey Felderin kanssa Pariisissa.

Campbell on arvostellut Yhdysvaltojen aselainsäädäntöä ja Donald Trumpin läheisiä suhteita Venäjään.

## Lähteet
GIFAS

**GIFAS** () on Ranskan ilmailu-, ohjus- ja avaruusteollisuuden yhdistys.

Sen edeltäjä perustettiin niinkin aikaisin kuin 11. tammikuuta 1908. Tähän perusryhmään kuuluivat alan pioneerit, mm. Robert Esnault-Pelterie, Louis Blériot, Louis Bréguet ja Gabriel Voisin. Yhdistyksen nimeksi tuli Chambre syndicale des industries aéronautiques (CSIAé). Syntyi myös kilpaileva yhdistys Association des industries de la locomotion aérienne, joka valmisteli ensimmäisen Pariisin ilmailunäyttelyn, joka pidettiin syksyllä 1909 Grand Palais’ssa.

Näiden kahden yhdistyminen tapahtui ja tästä muodostui myöhemmin Gifas, jonka nimen se sai vasta 1975.

Siinä on nykyisin 260 jäsenyritystä. 

## Aiheesta muualla
* GIFASin sivusto
Haravakone

**Haravakone** on heinän peltoviljelyssä käytetty maatalouskone, jolla heinä kootaan karheiksi ennen seipäälle laittoa. Aiemmin haravakoneet olivat hevosvetoisia. Myöhemmin, traktorien tultua yleiseen käyttöön, ne olivat traktorivetoisia.

Siirryttäessä heinän seiväskuivatuksesta heinän paalaukseen haravakoneiden mallit muuttuivat, ja vaihtoehtoisesti puhutaan nykyään myös karhottimista. Mallista riippuen heinän karhottamiseen ja pöyhintään saatetaan nykyään käyttää joko samaa tai eri konetta.

## Katso myös

* Luettelo maatalouskoneista vuodenkierron mukaan
* Heinä

## Aiheesta muualla

* Haravakone Helsingin yliopiston kansatieteen oppiaineen Historiallinen maatalous -sivuilla
Daniel Bacon

**Daniel Bacon** (s. 30. lokakuuta 1970 Southampton, Hampshire, Englanti) on englantilainen näyttelijä, joka on useimmiten tehnyt pieniä rooleja niin elokuvissa kuin televisiosarjoissakin, kuten *[[Tähtiportti]]*, *[[Dark Angel]]*, *[[Smallville]]*, *[[Fantastic Four (vuoden 2005 elokuva)|Fantastic Four]]*, *[[Supernatural]]*, *[[Stargate Atlantis]]*, *[[Butterfly on a Wheel]]* ja *[[L-koodi]]*. Baconilla on myös äänirooli animaatiosarjassa Iron Man: Armored Adventures.

## Lähteet
Annie Famose

**Annie Famose** (s.  16. kesäkuuta 1944) on entinen ranskalainen alppihiihtäjä. Hän ylsi 1960-luvulla lajissaan maailmanmestaruuteen ja olympiamitaleille mutta joutui viimeisissä olympialaisissaan tiukkojen amatöörisääntöjen uhriksi.

Annie Famose voitti Portillon MM-kilpailuissa 1966 kultaa pujottelussa, hopeaa alppiyhdistetyssä edellään vain maannaisensa Marielle Goitschel ja pronssia syöksylaskussa edellään Goitschelin lisäksi sittemmin mieheksi todettu Erika Schinegger. Seuraavana talvena Famose sijoittui ensimmäisen kerran järjestetyn maailmancupin kokonaiskilpailussa kolmanneksi ja jakoi Goitschelin kanssa pujottelucupin voiton.

Grenoblen 1968 talviolympialaisissa Famose saavutti suurpujottelussa hopeaa edellään vain ylivoimainen kanadalainen Nancy Greene ja pujottelussa pronssia edellään Marielle Goitschel ja Greene. Syöksylaskussa hän sijoittui viidenneksi ja saavutti viralliseen olympiaohjelmaan kuulumattomassa alppiyhdistetyssä MM-pronssia. Sapporon 1972 olympialaisten syöksylaskussa hän sijoittui kahdeksanneksi. Tämän jälkeen hänet suljettiin pois kisoista, koska hän oli tehnyt Ranskan radion kanssa sopimuksen kisojen selostamisesta, minkä katsottiin rikkovan silloisia amatöörisääntöjä.

## Lähteet

* 
*
Hieronymos Rhodoslainen

**Hieronymos Rhodoslainen** (, ; n. 300 eaa.) oli antiikin kreikkalainen filosofi, joka luetaan yleensä kuuluneeksi peripateettiseen koulukuntaan. Hän oli kotoisin Rhodokselta.

Hieronymos oli Aristoteleen oppilas ja Arkesilaoksen aikalainen. Hän vaikuttaa eläneen Ptolemaios II Filadelfoksen aikaan saakka. Cicero, joka kyseenalaistaa Hieronymoksen oikeuden peripateetikon titteliin, mainitsee tämän usein. Ciceron mukaan Hieronymos katsoi, että korkein hyvä tarkoitti samaa kuin vapaus kivuista ja huolista, ja kielsi, että nautintoa tulisi etsiä sen itsensä vuoksi.

Hieronymoksen teoksista ja kirjeistä on säilynyt lainauksia. Ciceron ja Rufinuksen kirjoituksista voidaan päätellä, että hän kirjoitti teoksen luvuista ja mitoista. Hän saattaa olla myös runoilijoita käsittelevän teoksen sekä Pseudo-Hesiodoksen *[[Herakleen kilpi]]* (*Aspis Hērakleūs*) -teosta käsittelevän kommentaarin kirjoittaja.

## Lähteet

## Kirjallisuutta

*
Hieronymos

**Hieronymos** (, ”pyhä nimi”) tai **Hieronymus** voi viitata seuraaviin henkilöihin:

* Eusebius Sophronius Hieronymus (eli *Pyhä Hieronymus*, n. 340–420), kirkkoisä
* Georg Hans Emmo Wolfgang Hieronymus (1846–1921), saksalainen kasvitieteilijä
* Holger Hieronymus (s. 1959), saksalainen jalkapalloilija

* Hieronymos Kardialainen (k. 260 eaa.), kreikkalainen sotapäällikkö ja historioitsija
* Hieronymos Rhodoslainen (300-luku eaa.), kreikkalainen peripateettiseen koulukuntaan kuulunut filosofi
* Hieronymos Syrakusalainen? (k. 215 eaa.), kreikkalainen tyranni

* Hieronymus Aleander (1480–1542), italialainen roomalaiskatolinen kardinaali
* Hieronymus Bock (1498–1554), saksalainen pappi ja kasvitieteilijä
* Hieronymus Bosch (n. 1450–1516), alankomaalainen taidemaalari
* Hieronymus Herculanus Bumbun (1937–2024), indonesialainen roomalaiskatolinen arkkipiispa
* Hieronymus Fabricius (1537–1619), italialainen lääketieteilijä
* Hieronymus Francken II (1578–1623), alankomaalainen taidemaalari
* Hieronymus Froben (1501–1563), sveitsiläinen kirjanpainaja
* Hieronymus Heyerdahl (1773–1847), norjalainen pappi ja poliitikko
* Hieronymus Lorm (oik. *Heinrich Landesmann*, 1821–1902), itävaltalainen runoilija ja kirjailija
* Hieronymus von Münchhausen (1720–1797), saksalainen vapaaherra
* Hieronymus Prahalainen (1379–1416), tšekkiläinen teologi ja kirkollisen uudistusliikkeen jäsen
* Hieronymus Florentinus Quehl (1694–1739), saksalainen urkuri ja säveltäjä

* Christian Hieronymus von Schlegel (1757–1842), saksalainen pappi ja folkloristi
* Johann Hieronymus Schröter (1745−1816), saksalainen tähtitieteilijä
* Hieronymus Georg Zeuthen (1839–1920), tanskalainen matemaatikko

* Ieronymos II (s. 1938), Ateenan ja koko Kreikan ortodoksinen arkkipiispa.
Seiväskaira

**Seiväskaira** on heinän seiväskuivatuksen koneketjuun kuuluva traktorikäyttöinen maatalouskone. Sillä kairataan maahan reiät heinäseipäitä varten ja säästetään näin työtä verrattuna reikien tekoon rautakangella. Seiväskairalla saa hyvin maahan myös aitatolppia.

Yhdessä heinähännän kanssa seiväskaira kuuluu vasta traktoritekniikan käyttöönoton mahdollistamiin heinän seiväskuivatuksessa käytettyihin maatalouskoneisiin. Kun heinänkorjuussa siirryttiin paalaukseen, seiväskairat jäivät paljolti käytöstä. Varsinkin aidanteossa seiväskairaa saatetaan kuitenkin käyttää vielä nykyäänkin.   

## Katso myös
*Luettelo maatalouskoneista vuodenkierron mukaan

## Lähteet
Melbourne Armstrong Carriker Jr.

**Melbourne Armstrong Carriker Jr.** (14. helmikuuta 1879 Sullivan, Illinois – 27. heinäkuuta 1965 Bucaramanga, Kolumbia) oli yhdysvaltalainen lintutieteilijä ja eräs maailman johtavia väivetutkijoita.

Carriker kiinnostui linnuista jo koulupoikana ja keräsi lintujen nahkoja sekä tutki lintuja maastossa ahkerasti. Opiskellessaan Nebraskan yliopistossa hän kiinnostui lintujen väiveistä (*Mallophaga*), ja hänestä kehittyi alan johtava asiantuntija.

Pitkän uransa aikana Carriker kuvaili tieteelle kaksi uutta heimoa, neljä uutta alaheimoa, 53 sukua ja alasukua, sekä 866 lajia ja alalajia. Carriker oli myös tuottelias kirjoittaja. Vuosien 1940–1959 välillä hän julkaisi 33 kirjoitusta, useimmat niistä laajoja artikkeleita. Hänen kirjoituksensa julkaistiin sekä englanniksi että espanjaksi, ja hän oli kirjeenvaihdossa *Mallophaga*-systemaatikkojen kanssa ympäri maailmaa.

Carriker suoritti kymmeniä keräilymatkoja eri puolille Etelä- ja Keski-Amerikkaa. Hän keräsi sekä eläimiä että kasveja kaikille tärkeimmille yhdysvaltalaisille instituutioille. Vuosina 1907–1909 hänellä oli apulaiskuraattorin virka Carnegie Museumissa. 1953 hänelle myönnettiin Smithsonian-instituutin hyönteisosaston avustajan kunniavirka. Carriker jatkoi eliöiden keräämistä vielä kuukausi ennen kuolemaansa.

Carriker asui ajoittain joko Kolumbiassa tai New Jerseyssä. Vuonna 1912 hän avioitui Myrtle Carmelite Flyen kanssa. He erosivat vuonna 1941. Vuonna 1944 Carriker avioitui kolumbialaisen Felissan kanssa ja eli viimeiset vuotensa pääasiassa Kolumbiassa.

Carriker nimesi linnuista muun muassa polylepisorneeron (*Cinclodes aricomae*), rillihippiäisnapparin (*Myiophobus inornatus*), vuoritöyhtönapsijan (*Anairetes alpinus*), peruntukaanin (*Aulacorhynchus huallagae*), säämiskäpiikkipyrstön (*Leptasthenura yanacensis*) ja bolivianmuurasen (*Myrmotherula grisea*) sekä suuren joukon alalajeja.

Carrikerin kunniaksi on nimetty lepakkolaji *[[Lophostoma carrikeri]]* (Allen 1910), veracruzinviiriäiskyyhky (*Geotrygon carrikeri*) ja valkonokkaluura (*Grallaria carrikeri*).

## Lähteet

## Lähteet
* Zoonomen
* BNET
Ergotelis FC

**Ergotelis FC** on kreikkalainen jalkapalloseura Kreetan Iraklionista. Ergotelis pelaa Beta Ethnikissa. Ergotelis perustettiin vuonna 1929. Ergotelis nimi juontuu kuuluisasta kreikkalaisesta olympiavoittajasta.
Jules Léger

**Jules Léger** PC C.C. (4. huhtikuuta 1913 – 22. marraskuuta 1980) oli kanadalainen diplomaatti, joka toimi maansa kenraalikuvernöörinä vuosina 1974–1979. Hän oli kardinaali Paul-Émile Légerin veli. 

Légeristä tuli vuonna 1975 Ottawan yliopiston lakitieteen kunniatohtori. Häntä edelsi kenraalikuvernöörinä Roland Michener ja seurasi Edward Schreyer. Hänen vaimonsa oli Gabrielle Carmel (k. 1998), josta tuli kenraalikuvernöörin puolisona itsestäänkin Kanadan ritarikunnan *Companion*.

Léger oli kenraalikuvernöörinä merkittävä vaikuttaja Kanadan kulttuurielämässä. Hän perusti vuonna 1978 Jules Légerin palkinnon uudesta kamarimusiikista.

## Lähteet
Rooman–Syyrian sota

**Rooman–Syyrian sota**, joskus myös **Syyrian sota** tai **Antiokhoksen sota**, käytiin seleukidikuningas Antiokhos III:n valtakunnan ja Rooman tasavallan johtaman liittouman välillä vuosina 192-188 eaa. Sota alkoi kun toisen makedonialaissodan rauhanehtoihin tyytymätön Aitolian liitto kutsui Seleukidien valtakunnan Antiokhos Suuren armeijan ajamaan roomalaiset valloittajat pois Kreikasta. Kuitenkin vain muutamat kannattivat seleukideja ja suurin osa kreikkalaisista liittoutui roomalaisten kanssa sodassa Antiokhos Suurta vastaan. Seleukidien armeija lyötiin Thermopylain taistelussa vuonna 191 eaa. Sodankäynti siirtyi tämän jälkeen Vähään-Aasiaan ja muutamien pienempien tappioiden jälkeen, koko Antiokhoksen armeija lyötiin Magnesian taistelussa vuonna 190 eaa. Roomalaiset määräsivät Antiokhokselle ankarat rauhanehdot, joiden mukaan seleukidien laivasto supistettiin miltei olemattomiin ja kaikenlaiset liittoumat ja sodankäynti kiellettiin.

Sotaan osallistui myös kuuluisa karthagolainen sotapäällikkö Hannibal, joka oli paennut roomalaisia Antiokhoksen hoviin.

## Lähteet
*

### Viitteet
Syyrian sota

**Syyrian sodalla** voidaan tarkoittaa ainakin seuraavia sotia:
* Syyrian sodat, sarja sotia, jotka käytiin vuosien 274 eaa. ja 168 jaa. välillä
* Rooman–Syyrian sota (192 eaa. – 188 jaa.)
* Syyrian sisällissota (2011–), meneillään oleva sota.
Eremomelat

**Eremomelat** (*Eremomela*) eli aiemmalta nimeltään **arokertut** on herttujen heimoon kuuluva varpuslintusuku. Aikaisemmin suku luettiin kuuluvaksi kerttujen heimoon. Eremomeloihin kuuluu BirdLifen mukaan yhdeksän lajia.

## Lajit
* Akasiaeremomela (*Eremomela icteropygialis*)
* Karooeremomela (*Eremomela gregalis*)
* Keltaeremomela (*Eremomela pusilla*)
* Mustakauluseremomela (*Eremomela atricollis*)
* Rusko-otsaeremomela (*Eremomela turneri*)
* Ruskokauluseremomela (*Eremomela usticollis*)
* Ruskolakkieremomela (*Eremomela badiceps*)
* Somalianeremomela (*Eremomela flavicrissalis*)
* Vihereremomela (*Eremomela scotops*)

## Lähteet

## Aiheesta muualla
*ITIS: Eremomela
Traudl Hecher

**Waltraud "Traudl" Hecher-Görgl** (o.s. **Hecher**, 28. syyskuuta 1943 Schwaz, Itävalta – 10. tammikuuta 2023 Schwaz, Itävalta) oli itävaltalainen alppihiihtäjä, syöksylaskun kaksinkertainen olympiamitalisti.

Hecher saavutti 16-vuotiaana pronssia Squaw Valleyn 1960 talviolympialaisten syöksylaskussa. Hän hävisi Saksan Heidi Bieblille 1,3 sekuntia ja Yhdysvaltain Penelope Pitoulle 0,3 sekuntia. Neljä vuotta myöhemmin Innsbruckin 1964 olympialaisissa hän sai jälleen syöksylaskussa pronssia tuoden itävaltalaisille kolmoisvoiton yhdessä Christl Haasin ja Edith Zimmermannin kanssa. Suurpujottelussa hän sijoittui kahdeksanneksi.

Hecherin lapset Elisabeth ja Stephan Görgl kuuluivat Itävallan alppihiihtomaajoukkueeseen. 

## Lähteet

* 
* 

### Viitteet
Allan Robert Phillips

**Allan Robert Phillips** (25. lokakuuta 1914 New York City – 26. tammikuuta 1996 San Nicolas de los Garza, Nuevo Leon, Meksiko) oli yhdysvaltalainen lintutieteilijä.

Phillips valmistui Horace Mann Schoolista 1931, luki maisteriksi Arizonan yliopistossa 1939 ja väitteli filosofian tohtoriksi Cornellin yliopistossa 1946. Toisessa maailmansodassa hän oli rintamalla 1942–1945. 

Phillips muutti Meksikoon 1957. Hänen vaimonsa oli Juana Farfan Bautista de Phillips ja kolme poikaansa Robert, Edward ja Bryan.

Phillips oli hyvin tuottelias kirjoittaja. Vuosien 1933–1995 välillä hän julkaisi 168 tieteellistä kirjoitusta ja neljä kirjaa. Hän nimesi (tai uudelleennimesi) 160 lintutaksonia, muun muassa harmaasinipääskyn (*Progne chalybea*) alalajin *warneri*.

## Teokset
* *The Birds of Arizona* (yhdessä J. T. Marshallin ja G. Monsonin kanssa).
* *Checklist of Arizona Birds* (yhdessä G. Monsonin kanssa).
* *The Known Birds of North and Middle America*, 2 osaa.

## Lähteet

* BNET (muistokirjoitus)
Sharpay Evans

**Sharpay Evans** on kuvitteellinen henkilö High School Musical -elokuvista. Sharpay on itsekeskeinen kaiken huomion haluava supersöpö elokuvan pahis, joka ei niele häviötä ilman revanssia. Hän ei kaihda keinoja päästäkseen näyttelijämaailman huipulle. Sharpay pukeutuu aina hienoihin ja todella kalliisiin vaatteisiin. Sharpay on jokaisen High school -pojan suosikki. Hän on myös hemmoteltu kakara. Sharpay juonittelee jokaisessa High School Musical -elokuvassa jotain ovelaa mikä saa Troyn (Zac Efron) ja Gabriellan (Vanessa Hudgens) eristykseen. Sharpay on Draamakerhon pitkäaikainen puheenjohtaja. Sharpay haluaa aina olla paikan keskipiste.
Hän havittelee myös Gabriella Montezin poikaystävää, Troy Boltonia. Sharpayn pahin vihamies on Gabriella Montez. Sharpay jää East High'in opettamaan teatteri-ilmaisua. Sharpay tarvitsee koulussakin ylimääräistä tilaa vaatteilleen.
Saint-Julien-Vocance

**Saint-Julien-Vocance** on kunta Ardèchen departementissa Ranskassa. Siellä on arviolta 229 asukasta (vuonna 2013) ja sen pinta-ala on 26,42 neliökilometriä. 

## Lähteet

## Aiheesta muualla
Iraklis Thessaloniki FC

**Iraklis Thessaloiniki FC** (tavallisesti Iraklis tai Iraklis FC) on kreikkalainen jalkapalloseura Thessalonikin kaupungista. Seura pelaa kaudella 2021-2022 toiseksi korkeimmalla sarjatasolla Super League 2:ssa. Iraklis on perustettu vuonna 1908 ollen näin yksi vanhimmista jalkapalloseuroista Kreikassa (lempinimi onkin Γηραιός / Gireos, vanhat). Irakliksen nimi juontuu Kreikan mytologian Herakleesta. Joukkue on voittanut 1976 Kreikka cupin sekä 1985 Balkan cupin. Thessalonikista tulee myös PAOK FC sekä Aris FC. 

## Pelaajatilastot

### Eniten maaleja

### Eniten otteluita
Taantuma (2008–2009)

**Vuosien 2008–2009 taantuma** eli talouden laskusuhdanne johtui monista erilaisista tekijöistä. Taantumaan johtivat korkea öljyn hinta, ruoan hinnan nousu, maailmanlaajuinen inflaatio, asuntojen korkeat hinnat ja lopulta rahoitussektorin kriisi. Yhdysvaltojen asuntolainoitukseen liittynyt subprime-kriisi muuttui finanssikriisiksi. Taantuman jälkeen euroalueella koettiin euroalueen velkakriisi.

## Syitä ja tapahtumia

Merkittävä alkusysäyksen taantumalle antoi asuntojen hintojen romahtaminen Yhdysvalloissa ja sitä seuranneet laiminlyödyt asuntolainat. Romahdus johtui asuntojen "hintakuplasta", tilapäisesti keinotekoisen korkeasta hintatasosta. Eräs syy kuplaan oli niin sanottujen korkeariskisten subprime-asuntoluottojen myöntäminen periaatteessa luottokelvottomille henkilöille asunnon ostoa varten. Ihmisille myönnettiin helposti asuntoluottoja, koska pankit halusivat tehdä voittoa asuntojen nousevilla hinnoilla ja koska valtio painosti pankkeja antamaan yhä enemmän asuntoluottoja vähävaraisimmille. Lisäksi puolivaltiolliset Freddie Mac ja Fannie Mae olivat taanneet tai rahoittaneet puolet asuntolainoista. Vuonna 1997 säädetyt asuntolainojen veroedut paisuttivat nekin asuntokuplaa.

Taantuma alkoi näkyä jo vuoden 2007 alkupuolella ja elokuussa 2007 puhuttiin jo vakavasta pankkikriisistä. Pankit kärsivät tappioita myös CDS-luottotakuuhuijauksien takia. Osakkeiden kurssilasku alkoi monissa maailman suurissa pörsseissä touko-kesäkuussa 2008 ja kulminoitui voimakkaaseen romahdukseen Yhdysvaltain New Yorkin Wall Streetin pörsseissä maanantai-iltana 29.9.2008. Välitön syy tähän oli talouden elvytysehdotuksen kaatuminen kongressissa.

Talouden elvytyslaki kaatui kongressissa ja Kaukoidässä oli tapahtunut romahdus. Maanantaina 29. syyskuuta S&P 500 -indeksi putosi 9&nbsp;%, ja Dow Jonesin teollisuusindeksi romahti melkein 778 pistettä eli 6,98&nbsp;%. Talouskriisi levisi Eurooppaan, ja muun muassa Islannissa valtio otti pankkeja haltuunsa.

## Aikajana
Taantumassa valtion kansantuote on supistunut kaksi vuosineljännestä peräkkäin.

* 23.1.2009 Britannia taantumassa. Edellinen taantuma Britanniassa vuonna 1991.

* 27.2.2009 Bruttokansantuote laskuun, Suomi taantumassa.

* Kesä-Heinäkuu 2009 Syvä taantuma päättyi.

## Katso myös
* Subprime-kriisi
* Lama

## Lähteet

## Aiheesta muualla
Atanagild

**Atanagild** (k. 567) oli Espanjan visigoottikuningas 555–567.

Atanagild voitti vuonna 554 Bysantin keisarin Justinianus I:n lähettämien joukkojen tuella edeltäjänsä, kuningas Agila I:n. Bysantin joukot varmistivat Atanagildin aseman kuninkaana, mutta eivät voiton jälkeen suostuneetkaan luovuttamaan hänelle linnoitettuja satamia ja muita alueita. Atanagild yritti ajaa entiset liittolaisensa Iberian niemimaalta, mutta ei onnistunut siinä. Hän pystyi kuitenkin rajoittamaan Bysantin vallan Espanjan kaakkoisosiin. Atanagild siirsi visigoottien valtakunnan pääkaupungin Barcelonasta Toledoon.

Bysantin lisäksi Atanagild joutui taistelemaan frankkeja ja sveebejä vastaan sekä Pyreneillä baskeja vastaan. Hän pystyi kuitenkin rakentamaan vahvan valtakunnan, jonka pääkaupunki oli hovinsa loistosta tunnettu Toledo. Atanagild oli naimisissa Goiswinthan kanssa, ja heillä oli kaksi tytärtä, Galsvinta ja Brunhilde. Atanagild naitti Galsvintan Neustrian kuninkaalle Kilperikille ja Brunhilden Austrasian kuninkaalle Sigebertille vähentääkseen frankkien suunnalta tulevaa hyökkäysvaaraa .

Atanagildia seurasi valtaistuimella hänen veljensä Liuva I.

## Lähteet
*Heikki Kirkinen: Otavan suuri maailmanhistoria. Osa 7. Kustannusosakeyhtiö Otava 1984. .

### Viitteet
OFI Kreeta

**OFI Kreeta** (kreik.ΟΦΗ - Όμιλος Φιλάθλων Ηρακλείου) on kreikkalainen jalkapalloseura Heraklionin kaupungista. Vuonna 1925 perustettu OFI pelaa Kreikan Superliigassa. OFI on pelasi pitkään yhtäjaksoisesti Kreikan korkeimmalla sarjatasolla vuodesta 1976 ja pudottuaan pääsarjasta palasi sinne vuonna 2018. OFI voitti Kreikan cupin 1987 sekä Balkan cupin kaudella 1988–1989.

OFI:n mustat ja valkoiset värit juontuvat siitä, että perustamisen aikaan millään toisella kreetalaisella urheiluseuralla ei ollut kyseisiä värejä käytössään.

## Eniten otteluita

## Saavutukset
UEFA Intertoto Cup 
* 2. vuonna 2007
Balkan cup
* 1. kaudella 1988/89
Kreikan cup
* 1. vuonna 1987
* 2. vuonna 1990

## Lähteet

## Aiheesta muualla
* OFI Kreetan verkkosivut
Trista Rehn

**Trista Nicole Sutter** (o.s. **Rehn**) (s. 28. lokakuuta 1972 Indianapolis, Indiana) on yhdysvaltalainen julkisuuden henkilö. Hän on osallistunut muun muassa tositelevisio-ohjelmiin Unelmien poikamiestyttö (2003), Unelmien poikamies (2002), Tanssii tähtien kanssa (2005) ja Tristan ja Ryanin häät (2003). Hän on myös vieraillut komediasarjoissa Perheen kalleudet (*According to Jim*) ja Melkein täydellinen (*Less than Perfect*).

Rehn oli vuonna 2003 *[[Maxim (lehti)|Maxim]]*-lehden Hot 100 -listan seitsemännellä sijalla.

Trista Rehn ja Ryan Sutter menivät naimisiin 6. joulukuuta 2003. Heillä on kaksi lasta, poika Maxwell (s. 2007) ja tytär Blakesley (s. 2009). Rehn on opiskellut Indianan ja Miamin yliopistoissa.

## Lähteet

## Aiheesta muualla
*
Kottaraiset (suku)

**Kottaraiset** (*Sturnus*) on kottaraisten heimoon kuuluva varpuslintusuku. Kottaraisten sukuun kuuluu BirdLifen mukaan 2 lajia.

## Kottaraisiin (''Sturnus'') kuuluvia lajeja
* Kottarainen *Sturnus vulgaris*
* Mustakottarainen *Sturnus unicolor*

## Lähteet

## Aiheesta muualla
*ITIS: Sturnus
Kim Yong-nam

**Kim Yong-nam** (; 4. helmikuuta 1928 – 3. marraskuuta 2025) oli pohjoiskorealainen poliitikko ja maan parlamentin, korkeimman kansanneuvoston, puhemies. Häntä pidettiin maan toiseksi vaikutusvaltaisimpana henkilönä.

1950-luvulla Kim opiskeli Neuvostoliitossa. Vuonna 1956 hän alkoi työskennellä Korean työväenpuolueen keskuskomitean ulkopolitiikan osastolla. Vuonna 1961 hänestä tuli Korean työväenpuolueen varakansanedustaja, ja vuonna 1972 hänet valittiin keskuskomitean ulkopolitiikan osaston jäseneksi. Ulkoministerinä hän toimi vuosina 1983–1998. Korkeimman kansanneuvoston puheenjohtajana Kim toimi vuodesta 1998 vuoden 2021 eläköitymiseensä asti.

Kim Yong-nam oli 1940-, 1980- ja 1990-luvuilla usein presidentti Kim Il-sungin mukana tämän ulkomaanmatkoilla. Sittemmin hän oli usein edustamassa maataan esimerkiksi valtiovierailuilla ja olympialaisissa. Teoriassa Kim Yong-nam, Kim Jong-un ja pääministeri Choe Yong-rim olivat maan kolmijäseninen valtionjohto, mutta käytännössä kaikki valta oli Kim Jong-unin käsissä.

## Kuolema

Kim Yong-nam kuoli 97-vuotiaana 3. marraskuuta 2025 paksusuolen syövästä aiheutuneeseen monielinhäiriöön. Hän oli ollut sairaalahoidossa kesäkuusta 2024 lähtien. Pohjois-Korea julkisti tiedon kuolemasta seuraavana päivänä, jolloin Kim Jong-un ilmaisi surunsa. Hautajaisten järjestäjiin kuuluivat  Kim Jong-un, Pak Thae-song, Choe Ryong-hae ja muutama muu valtion virkamies.

## Lähteet
Rūta Paškauskienė

**Rūta Paškauskienė** (s. 29. maaliskuuta 1979 Kaunas) on liettualainen pöytätennispelaaja.

Paškauskienė pelasi Pekingin olympialaisissa 2008, joissa hän eteni toiselle kierrokselle. Paškauskienė voitti naisten kaksinpelin EM-kisoissa vuonna 2008, ja hänellä on myös sekanelinpelin mestaruus 2007 EM-kisoista.

## Lähteet
Ludlow Griscom

**Ludlow Griscom** (17. kesäkuuta 1890 New York – 28. toukokuuta 1959) oli yhdysvaltalainen lintutieteilijä, joka tunnetaan maasto-ornitologian pioneerina. Hän tutki ja keräsi myös kasveja.

Griscomin vanhemmat olivat Clement Acton Griscom ja Genevieve Sprigg Ludlow. Hän oli Frank Chapmanin suojatti, ja työskenteli myöhemmin Thomas Barbourin alaisena Harvardin yliopiston vertailevan eläintieteen osastolla ja kohosi sittemmin kuraattoriksi. 1920- ja 1930-luvuilla hän suoritti useita lintujen keräysretkiä Etelä- ja Keski-Amerikkaan. Hänen kuvailemiaan ja nimeämiään ovat muun muassa nyttemmin lähes varmuudella sukupuuttoon kuollut atitlaninuikku (*Podilymbus gigas*), ruskorintasieppari (*Xenotriccus callizonus*) ja darienintangara (*Chlorospingus tacarcunae*).

Griscom teki huolelliset muistiinpanot havaitsemistaan linnuista, jopa tavallisilla maastoretkillä kotipuolessa. Hänen retkimuistiinpanonsa ovat nähtävillä Peabody Essex Museumissa. Tutkimustensa pohjalta hän kehitteli nykyään hallitsevan menetelmän määrittää lintu maastossa tuntomerkkien avulla ilman, että sitä tarvitsee ampua. Griscom toimi sekä Allen Morganin että Roger Tory Petersonin ohjaajana. Hän avusti Petersonia tämän kirjoittaessa ensimmäistä määritysopasta.

Griscom jäi Harvardista eläkkeelle vuonna 1955. Vuonna 1957 hänelle tarjottiin American Ornithologists' Unionin (AOU) puheenjohtajuutta, mutta hän joutui eroamaan miltei välittömästi heikon terveytensä vuoksi. Hänen seuraajakseen tuli Ernst Mayr. Griscom kuoli Cambridgessa, ja hänet on haudattu Mount Auburnin hautausmaalle.

Alan korkein yhdysvaltalainen kunnianosoitus, American Birding Associationin *Ludlow Griscom Award for Outstanding Contributions to Regional Ornithology*, nimettiin Griscomin kunniaksi.

Griscomin motto oli: ”Lintua ei tarvitse ampua tietääkseen, mikä se on.” (”One need not shoot a bird to know what it was.”)

## Teoksia
* *The Warblers of North America* (yhdessä Alexander Sprunt Jr:n kanssa). New York: Devin-Avair (1957).
* *Audubon’s Birds of America*. Macmillan (1950).

## Lähteet
Futsalin maailmanmestaruuskilpailut 2004

**Vuoden 2004 futsalin maailmanmestaruuskilpailut** järjestettiin Taiwanissa 21. marraskuuta - 5. joulukuuta. Kisat olivat viidennet futsalin maailmanmestaruuskilpailut FIFA:n alaisuudessa.

Maailmanmestaruuden voitti hallitseva mestari Espanja, joka kukisti finaalissa Italian. Ennakkosuosikki ja kolme ensimmäistä mestaruutta voittanut Brasilia jäi pronssille hävittyään Espanjalle välierässä rangaistuspotkukilpailun jälkeen. Mestaruus oli Espanjalle toinen.

Kisojen parhaaksi pelaajaksi valittiin Brasilian Falcão, joka voitti myös turnauksen maalikuninkuuden.

## Karsinnat

Maailmanmestaruuskilpailujen karsintoihin osallistui yhteensä 84 maata, joiden lisäksi isäntämaa Taiwan (Kiinan Taipei) pääsi kisoihin automaattisesti. Isäntämaan ohella Tšekki pääsi ensimmäistä kertaa lopputurnaukseen.

Kisoihin päässeet joukkueet olivat:

## Lopputurnaus

### Ensimmäinen kierros

#### Lohko A

#### Lohko B

#### Lohko C

#### Lohko D

### Toinen kierros

#### Lohko E

#### Lohko F

### Välierät

### Pronssiottelu

### Finaali

## Lähteet
* 
*